b'\n_START_ARTICLE_\nGernot Erler\n_START_SECTION_\nBakgrunn, utdannelse og yrke\n_START_PARAGRAPH_\nErler avla Abitur i Berlin i 1963 og studerte historie, slaviske spr\xc3\xa5k og statsvitenskap ved Freie Universit\xc3\xa4t Berlin og Albert-Ludwigs-Universit\xc3\xa4t Freiburg, og tok statseksamen for l\xc3\xa6reryrket i 1967. Fra 1968 til 1969 arbeidet han som forlagsredakt\xc3\xb8r og deretter frem til 1979 som vitenskapelig medarbeider ved seminariet for \xc3\xb8steuropeisk historie ved universitetet i Freiburg. Fra 1980 til 1987 var han forlagssjef for et forlag i Freiburg._NEWLINE_Han er gift og har en datter.\n_START_SECTION_\nParti\n_START_PARAGRAPH_\nGernot Erler ble medlem av SPD i 1970, og var f\xc3\xb8rst kommunalpolitisk aktiv. Han var leder for SPD i Freiburg fra 1977 til 1987. Fra 1983 til 1997 var han styremedlem i SPD i delstaten Baden-W\xc3\xbcrttemberg og fra 1985 til 1997 ogs\xc3\xa5 presidiet i SPD i delstaten.\n_START_SECTION_\nParlamentsmedlem\n_START_PARAGRAPH_\nErler har v\xc3\xa6rt medlem av Forbundsdagen, det f\xc3\xb8derale parlamentet, siden 1987. Fra 1994 har han tilh\xc3\xb8rt ledelsen i SPDs fraksjon. Han var nestleder for SPD-fraksjonen fra 1998 til 2005, og hadde ansvar for utenriks-, sikkerhets- og utviklingspolitikk samt menneskerettigheter.\n_START_SECTION_\nOffentlige verv\n_START_PARAGRAPH_\n22. november 2005 ble Erler utnevnt til statsminister (dvs. statssekret\xc3\xa6r med tittelen statsminister) i Ausw\xc3\xa4rtiges Amt, utenriksministeriet.\n_START_SECTION_\nSamfunnsengasjement\n_START_PARAGRAPH_\nErler er formann for Deutsch-Bulgarisches Forum, Deutsch-Kasachsisches Gesellschaft, president for S\xc3\xbcdosteuropa-Gesellschaft og formann for West-Ost Gesellschaft S\xc3\xbcdbaden.'